கேள்வி: வெண் புள்ளி குறித்து விரிவாக சொல்லுங்கள்.
பதில்: தோல் நிறம் தரும் ‘மெலனின்’ எனும் வேதிப்பொருள் சுரக்கும் அணுக்கள் இல்லாமல் போவதுதான் வெண் புள்ளிகள் ஆகும் .‘வெண் குஷ்டம்’ என்றும் ‘வெள்ளைத் தழும்புகள்’ என்றும் தவறாக அழைக்கப் பட்டு வந்த இவற்றை, 2010-ல் தமிழக அரசு வெளியிட்ட‌ அரசாணை தடை செய்து, வெண் புள்ளிகள்' என்று அழைக்க வேண்டும் என்று உத்தரவிட்டது. இது வியாதியோ, குஷ்டமோ அல்ல; தோலில் தோன்றும் நிறம் மாற்றம் மட்டுமே. வெண் புள்ளியில் பரவும் தன்மை உடையது, பரவும் தன்மை இல்லாதது என்று இரண்டு வகை உள்ளன. இரண்டு வகைகளுக்கும் மருந்து உள்ளன.